CELEX: 32016R2373
Language: lt
Date: 2016-12-22 00:00:00
Title: 2016 m. gruodžio 22 d. Tarybos įgyvendinimo reglamentas (ES) 2016/2373, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir iš dalies keičiamas Įgyvendinimo reglamentas (ES) 2016/1127

23.12.2016   
            
            
               LT
            
            
               Europos Sąjungos oficialusis leidinys
            
            
               L 352/31
            
         TARYBOS ĮGYVENDINIMO REGLAMENTAS (ES) 2016/2373
   2016 m. gruodžio 22 d.
   kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir iš dalies keičiamas Įgyvendinimo reglamentas (ES) 2016/1127
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2016 m. liepos 12 d. Taryba priėmė Įgyvendinimo reglamentą (ES) 2016/1127 (2), kuriuo įgyvendinama Reglamento (EB) Nr. 2580/2001 2 straipsnio 3 dalis; jame atnaujintas asmenų, grupių ir subjektų, kuriems taikomas Reglamentas (EB) Nr. 2580/2001, sąrašas;
            
         
               (2)
            
            
               Taryba nustatė, kad trys papildomi asmenys yra susiję su teroro aktais, kaip apibrėžta Tarybos bendrosios pozicijos 2001/931/BUSP (3) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems turėtų būti taikomos specialios ribojamosios priemonės, numatytos Reglamente (EB) Nr. 2580/2001;
            
         
               (3)
            
            
               atitinkamai turėtų būti iš dalies pakeistas asmenų, grupių ir subjektų, kuriems taikomas Reglamentas (EB) Nr. 2580/2001, sąrašas,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/1127 priedas iš dalies pakeičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 22 d.
      
         
            Tarybos vardu
         
         
            Pirmininkas
         
         M. LAJČÁK
      
   
   
      (1)  OL L 344, 2001 12 28, p. 70.
   
      (2)  2016 m. liepos 12 d. Tarybos įgyvendinimo reglamentas (ES) 2016/1127, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2015/2425 (OL L 188, 2016 7 13, p. 1).
   
      (3)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).
   
      PRIEDAS
      Toliau išvardyti asmenys įtraukiami į Įgyvendinimo reglamento (ES) 2016/1127 priedo I skirsnyje (Asmenys) išdėstytą asmenų sąrašą:
      
                  —
               
               
                  EL HAJJ, Hassan Hassan, gimęs 1988 m. kovo 22 d. Zaghdraiya, Sidon (Sidone) (Libanas), Kanados pilietis. Paso numeris: JX446643 (Kanada);
               
            
                  —
               
               
                  MELIAD, Farah (dar žinomas kaip HUSSEIN HUSSEIN; dar žinomas kaip JAY DEE), gimęs 1980 m. lapkričio 5 d. Sidnėjuje (Australija), Australijos pilietis. Paso numeris: M2719127 (Australija);
               
            
                  —
               
               
                  ȘANLI, Dalokay (dar žinomas kaip Sinan), gimęs 1976 m. spalio 13 d. Pülümür (Piuliumiūre) (Turkija).